Täna Kristliku Maailma Uudistes -
Lõuna-Korea kristlased marsivad Põhja-Korea koguduse eest.
Kohtume vabadusse põgenenud naisega.
Terrorirünnakus invaliidistunud naine
aitab liikumispuuetega inimestel iseseisvat elu alustada.
Väikseimgi rahasumma loeb. Mikrolaenud toovad paljudele lootust.
KRISTLIKU MAAILMA UUDISED
Toetusmarss Põhja-Korea kristlaste eest.
Tere, olen Wendy Griffith.
Lõuna-Korea kristlased nimetavad Põhja-Korea vanglaid
tänapäeva Auschwitziks.
Nad marssisid inimõigusaktivistidega holokausti mälestuspäeval Soulis,
et juhtida tähelepanu erakriigi vangide olukorrale.
Jätkab Gary Lane.
Inimõigusaktivistid kogunevad igal aastal holokausti mälestuspäeval.
Lõuna-Korea kristlased liitusid marsiga Soulis,
et meenutada natside ohvreid
ja palvetada Põhja-Korea dissidentide eest.
Vangilaagreis võib olla üle 200 000 vangi,
osa neist kristlased, kes sattusid sinna oma usu tõttu.
Kang Chol Hwan'i sõnul Põhja-Korea Strateegiakeskusest
on lõunakorealastel võtmeroll.
USA misjonär Robert Park rääkis marsil,
kuidas teda 2010. aastal Põhja-Korea vanglas piinati.
Ta algatas valitsuse vastu kohtuasja.
Tema sõnul on Põhja-Korea süüdi massimõrvades.
Põhja-Korea olukord vastab massimõrva tunnustele.
Nad hukkavad, piinavad, hoiavad rahvast ja vange näljas,
sunnivad aborte tegema ning mõrvavad ja orjastavad lapsi.
Selle põgeniku sõnul on avalikud hukkamised tavalised.
Ta nõuab rahvusvaheliselt kogukonnalt sekkumist inimõigusrikkumistesse.
Meeleavaldajad nõuavad, et Hiina pööraks tähelepanu
Põhja-Korea valitsuse hirmutegudele.
Kristlased palvetasid vangide ja nende perede eest.
See tudeng nõuab kristlastelt tegutsemist.
Nutsin, kui mõistsin, mida Põhja-Korea usklikud tahaksid öelda.
Õpetussõnad õhutavad kaitsma neid, kes seda ise teha ei saa.
Marsi korraldajad nõuavad, et Lõuna-Korea kogudus esitaks protesti
Põhja-Korea laagrite suhtes.
Gary Lane, CBN'i Uudised
Mõnedel põhjakorealastel õnnestub põgeneda.
Kohtume naisega, kes kuulus põrandaalusesse kogudusse.
George Thomas kohtus temaga Soulis, Lõuna-Koreas.
Tema ninmi on Kim Eun Jin, ta on 31-aastane.
Ta sündis Pyongyangis, Põhja-Koreas.
Tema tunnistus on haruldane.
CIA andmeil on Põhja-Koreas 24 miljonit elanikku,
kellest ca 2 protsenti ehk 480 000 on kristlased.
Vaid väike osa neist on põgenema pääsenud.
Kim Eun Jin on üks neist.
Kui olin laps, räägiti meile, et Jumalat ei ole olemas.
Pidime kummardama Kim Il-sun'i ja Kim Jong-il'i.
Põhja-Korea põhiseadus tagab usuvabaduse,
kuid seda ei julgustata.
- Milline on uskliku elu Põhja-Koreas?
- Minu pere kogunes laupäeviti meie korteri tagumises toas.
Palvetasime, laulsime ja lugesime sosinal Piiblit.
Pyongyangi nimetati vanasti ida Jeruusalemmaks.
1945. aastal olid 13 % elanikest kristlased.
See oli kristluse keskus Korea poolsaarel.
Pool sajandit hiljem seab usk inimese ohtu.
Vanemad jätsid mu tihti koosoleku ajaks välja valvama.
Pidime tegutsema salaja.
Koosolekutel hakkas käima sõpru ja lähisugulasi.
Vanaemal oli Jaapani võimu ajast pärit hiinakeelne Piibel.
Ta tõlkis selle käsitsi korea keelde. Saime Piiblisõnast jõudu.
Ametnikud said teada, et Kim'i isa on kristlane.
Isa oli rätsep. Politsei hakkas teda kahtlustama.
Tema ärisse ja riietesse peideti ilmselt pealtkuulamisseadmeid.
1994. aastal said võimud teada, et isa kuulus keelatud kogudusse.
Kodus otsiti läbi. Isa ja onu vahistati.
Nad sattusid ühte Põhja-Korea kuuest vangilaagrist.
- On sul see päev meeles?
- Olin koolis, kui isa vahistati. Ma ei unusta seda päeva kunagi.
Ta kallistas mind, enne kui läksin. Ta õhutas ettevaatlik olema.
Ta ütles igal hommikul,
et võimud võtavad meid veel kinni.
Vastasin, et järgin Jeesust kuni surmani.
Põhja-Korea vangilaagreis on ligi 200 000 poliitvangi,
ca 30 000 on kristlased.
Valitsust süüdistatakse pidevalt inimõigusrikkumistes.
Won Jae-chun on Lõuna-Korea õigusteaduse professor.
Neid peetakse kurjategijaiks ja terroristideks.
Neid süüdistatakse riigi julgeoleku ohustamises.
Meie andmeil hukatakse sellel videol kristlasi.
Surmanuhtlus viiakse kohe täide.
- Valmis olla!
- Tuld!
- Kas usud, et su isa elab?
- Ei. Kõik teavad, mis on kristlaste saatus.
Nad ei pääse eluga.
Tean, et isa on Taevas.
Ta palvetab Põhja-Korea ja minu pere eest.
Kimi emal, vanaemal ja vendadel- õdedel õnnestus mägedesse põgeneda.
Hiina pastor aitas Kim'il 2005. a üle Tumen'i jõe Hiina pääseda.
Mõne kuu pärast järgnes ka pere.
Teadsin, et kui mind tabatakse, satun vangilaagrisse.
Meie pere põgenes tagakiusamiste pärast.
Täna on Kim abielus ja tal on poeg.
Olen tema üle uhke. Pere on pidanud palju kannatama.
Kim annab au mehele, kes andis oma elu.
Meie riigis õpetati, et Jumalat pole olemas.
Isa õpetas teisiti. Ta armastas Kristust ja suri seetõttu.
Tema unistus on naasta Pyongyangi
ja rääkida põhjakorealastele Jumala armastusest.
George Thomas, CBN'i Uudised, Soul, Lõuna-Korea.
Uskumatu lugu. Piibel õhutab meenutama vange
ja tagakiusatuid. Me oleme üks ihu.
Meie kodulehelt leiate linke
tagakiusatuid aitavate ühenduste kodulehtedele.
www.cwnews.org
Järgmiseks kohtume naisega, kes pööras tragöödia tunnistuseks.
Nüüd aitab ta teisi.
cwnews.org - sinu uudisteallikas internetis,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka netisaatena;
võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
www.cwnews.org
Räägitakse, et Jumala juurde viib mitu teed,
kuna kõik religioonid on ühesugused.
See ei vasta tõele. Kõik teed ei vii sihile.
Teised religioonid rõhutavad inimeste omi saavutusi.
Kristluses ei otsi inimene Jumalat, vaid Jeesus on otsinud meid.
Ta on teinud kõik, et meil oleks igavene elu.
DVD-l "The Quest for God" õpetab Gordon Robertson,
kuidas võita süütunnet, kuulda Jumala häält,
mõista Jumala plaani oma eluks
ja kuidas kristlus erineb teistest usunditest.
Õpetus aitab lähedastele evangeeliumi kuulutada.
Tahan, et võiksid puhata tõsiasjas,
et oled igavesti Jumala soosingus.
Ingliskeelne DVD nüüd saadaval.
Gordon Robertsoni õpetusstiil ja näited on väga selged.
Õpetus julgustab otsima Jumalat ja suhet Temaga.
Mida rohkem Jumalat tunned, seda rohkem armu ja rahu sul on.
Õpetus näitab, kuidas Jumal oma lapsi armastab ja õnnistada tahab.
Seda peavad nägema kõik.
Karachi't nimetatakse maailma ohtlikeimaks linnaks.
Evangelist Marilyn Hickey korraldas jaanuaris Karachis koosolekutesarja.
Küsisin tema reisi kohta.
- Miks sa Karachi'sse koosolekuid pidama läksid?
- Olen käinud kuus korda Pakistanis ja kaks korda Karachis.
Korraldan tervenemiskoosolekuid,
sest moslemid, kristlased ja mõned hindud usuvad,
et Jeesus tervendab haigeid.
See oli minu suurim koosolek Pakistanis.
Esimesel õhtul tuli 75 000, teisel 130 000
ja kolmandal 210 000 inimest.
30 protsenti neist olid kristlased.
Ülejäänud olid moslemid. Jeesus tegi seda.
See oli minu suurim koosolek ja olen juba 80-aastane.
Meil on suur Jumal. Jeesus on imeline.
- Oled kristlane ja naine. Kuidas moslemid sind vastu võtavad?
- Ma ei usu, et see probleem oleks.
Moslemimaades ei peeta naisi eriti intelligentseteks,
nii et naine pole ohtlik, veel vähem on seda vana naine.
Kasutan neid eeliseid ära.
- Oled paljudele inspiratsiooniks. Aitäh intervjuu eest!
Järgmiseks kohtume naisega, kes jäi terrorirünnakus invaliidiks.
Nüüd aitab ta teisi liikumispuudega inimesi.
Jätkab meie Aasia korrespondent Lucille Talusan.
Shirlyn Macasarte pidi 4 aasta eest terrorirünnakus peaaegu surema.
50 moslemimässulist tulistasid tema autot.
Teda tabas 29 lasku.
Tema jalad muljuti puruks, närvid said viga.
Ta jäi mõneks ajaks halvatuks.
Terroristid eksisid isikuga. Shirlyn pole siiski kibestunud.
Üks moslem aitas mu haiglasse. Ta päästis mu elu.
Usun, et igas inimeses on midagi head.
Shirlyn tunnistab Jumala ustavusest.
Ta tahtis eelkõige teenida liikumispuuetega inimesi.
Tema kogemus aitab tal mõista nende vajadusi.
Ta rajas organisatsiooni "Saklay", mis tähendab 'karku'.
Ühendus aitab liikumispuuetega inimesi.
Evelyn Penasi kombel on paljud pidanud kaua aega abi ootama.
Evelyni närvid said viga lapsena kaitsepookimiste ajal.
Häbenesin inimeste seas olla. Ma ei läinud kooli.
Isa kandis mind. 15-aastaselt hakkasin ise liikuma.
Evelyn ootas ratastooli 50 aastat.
Selle hankis "Saklay".
Ta käib küla naistele maniküüri tegemas.
Ratastool on suureks abiks.
Suudan elatist teenida. Saan raha riisi jaoks.
Tänan Jumalat abi ja lootuse eest.
Shirlyn ei arvanud, et ka üks tema sugulastest võiks abi vajada.
Moslemid tulistasid Shirlyni vennatütart päev enne intervjuud.
See on juba neljas rünnak tema pere vastu.
Vennatütar pääses, kuid tema mees hukkus.
Pere 9-aastane tütar pääses eluga. Tema jalg tuli aga amputeerida.
See juhtum ei takista mul teisi aitamast.
Oleme tänulikud, et mu vennatütar pääses.
Mind innustab elu vaim. Kõigel on oma tähendus.
Shirlyn aitab vaestel moslemitel koolis käia.
Shirlyn edendab rahu Mindanao moslemipiirkonnas.
Ta demonstreerib kristlust oma tegudega
ja pöörab halvad kavatsused heaks.
Lucille Talusan, CBN'i Uudised, Põhja-Cotabato, Filipiinid
Järgmiseks näeme, kuidas väikelaenud muudavad maailmas paljude elusid.
Küsisime CBN.com kasutajatelt, kuidas muuta kodulehte
kergemini kasutatavaks. Ja me kuulasime.
Lugemine ja liikumine on lihtsad.
Info avaneb palju kiiremini.
See on tunduvalt kiirem.
Kõik, mis mind huvitab, on hiirekliki kaugusel.
Uuel CBN.com lehel leiate kiiremini
oma 700-klubi lemmiklood, külalismuusikud
või veebikogukonna ja eriartiklid.
Uus veebileht on nauditav kõigile.
Külastage uut CBN.com-i juba täna!
Nii antiikkreeklased ja maiad kui ka meie aja usundid
on otsinud Jumalat,
kuid aegade algusest peale on Jumal otsinud meid.
Jeesus on lubanud meid otsima tulla.
DVD-l "The Quest for God" näitab Gordon Robertson,
kuidas kuulda Jumala häält ja ära tunda Tema plaane.
See on rohkem kui raamat või jutt. Jumal tahab sinuga isiklikku suhet.
Saad teada, mis eristab kristlust teistest religioonidest.
Oma ärateenimatu armu läbi
võib Jumal seada meid enda ette laitmatuina.
Telli ingliskeelne DVD.
Maailm räägib, et Jumala juurde viib mitu teed,
kuna kõik religioonid on ühesugused.
See ei vasta tõele. Kõik teed ei vii sihile.
DVD-l "The Quest for God" õpetab Gordon Robertson,
kuidas võita süütunnet, kuulda Jumala häält,
mõista Jumala plaani oma eluks
ja kuidas kristlus erineb teistest usunditest.
Ingliskeelne DVD nüüd saadaval
Üle miljardi arengumaade inimese elab vähem kui dollariga päevas.
100-dollarised mikrolaenud muudavad vaesed ettevõtjateks.
Efrem Graham tutvus populaarse mikrofinantseerimisega.
Kaunid rannad meelitavad turiste Dominikaani Vabariiki.
Ilu taustal on teine reaalsus.
Ühtedel on varandust ja kallid linnamaasturid.
60 protsenti 9,5 miljonist dominikaanlasest
elab teises reaalsuses.
Osa elab slummides, kus on võimatu tööd leida.
Dominikaani Vabariigis on suhkruroopõllud.
Nende ümber on Haiti immigrantide hurtsikukülad.
Neil puuduvad vajalikud isikutunnistused.
Haitile naasta ei taheta. Nad elavad siin unustuses.
See võib viia meeleheiteni.
Üle miljardi arengumaade inimese elab vähem kui 2 USD-ga päevas.
Kogudus võib maailmas suurt mõju avaldada.
Nüüd on suurepärane aeg tuua Kristuse lootust.
Peter Greer räägib oma kogemustest raamatus "Vaesed rõõmustavad."
Raamat räägib, kuidas vaestest saavad ettevõtjad
100-dollariste mikrolaenudega.
Seda nimetatakse mikrofinantseerimiseks.
Laenude abil töötavad tulupüramiidi madalaimal astmel olijad end üles.
CBN'i Operatsioon Õnnistus pakub mikrolaene näiteks Meksikos.
Laura jäi pika karjääri järel töötuks.
Mõtlesin, millist tööd pakutakse 57-aastasele.
Operatsioon Õnnistus aitas tal avada maiustustepoe.
Senegalis aitas organisatsioon "Orvu lootus" kurdil poisil
teha kõrvitsaist kaunistusi.
Guatemalas avas vanaema laenu abil rõivapoe.
Tal õnnestus tütretütrega prügimäelt oma kodusse kolida.
Saan hästi hakkama.
Mikrolaenude juures on väljakutseks tõhusus ja tulukus.
Laenuvõtjat ja tema projekti tuleb eelnevalt analüüsida.
See võtab aega ja raha.
Dr John Mulford juhib Regenti Ülikooli Ettevõtluskeskust.
Ülikoolil on käsil mikrolaenude arenguprojekt Ruandas.
Aitame rajada väike- ja keskmise suurusega ettevõtteid.
Need on järgmine samm mikroettevõtete järel.
Väike- ja keskmise suurusega ettevõtted on majanduse mootor.
Need loovad töökohti. See on tõeline võtmetegur.
Regenti keskus on kahe aastaga koolitanud 80 Ruanda tudengit.
Ruanda massimõrvas hukkus 1994. aastal 800 000 inimest.
Üks laenutaotleja kirjutas: "Sain 6-aastaselt perekonnapeaks."
Mathelda ettevõttes toimetavad naised toiduoste koju.
Otsime neid, kes tahavad pakkuda töökohti ka teistele.
Siin ei ole küsimus vaid rahas.
Kui peaksime seda üksnes rahaliseks tehinguks,
jääks tähelepanuta Pühakirja kutse ja me ei näeks tõelisi muutusi.
Dominikaanlase Anadelia Phebles'i elu on muutunud.
Kolme lapse üksikhooldaja õpetab kilekottidest käekotte tegema.
Minagi püüdsin seda õppida.
Varem sai laenu vaid liigkasuvõtjailt.
Kõik raha läks laenu tagasimaksmiseks.
Efrem Graham, CBN'i Uudised, Dominikaani Vabariik
Räägitakse, et Jumala juurde viib mitu teed,
kuna kõik religioonid on ühesugused.
See ei vasta tõele. Kõik teed ei vii sihile.
Teised religioonid rõhutavad inimeste omi saavutusi.
Kristluses ei otsi inimene Jumalat, vaid Jeesus on otsinud meid.
Ta on teinud kõik, et meil oleks igavene elu.
DVD-l "The Quest for God" õpetab Gordon Robertson,
kuidas võita süütunnet, kuulda Jumala häält,
mõista Jumala plaani oma elu jaoks
ja kuidas kristlus erineb teistest usunditest.
Õpetus aitab lähedastele evangeeliumi kuulutada.
Tahan, et võiksid puhata tõsiasjas,
et oled igavesti Jumala soosingus.
Ingliskeelne DVD nüüd saadaval.
Gordon Robertsoni õpetusstiil ja näited on väga selged.
Õpetus julgustab otsima Jumalat ja suhet Temaga.
Mida rohkem Jumalat tunned, seda rohkem armu ja rahu sul on.
Õpetus näitab, kuidas Jumal oma lapsi armastab ja õnnistada tahab.
Seda peavad nägema kõik.
Kristliku Maailma Uudised -
sinu aken ülemaailmsesse kogudusse.
Lood ärkamisest,
tagakiusust
ja kristlike juhtide mõjust.
Vaadake Kristliku Maailma Uudiseid!
Virginia pastor pidas jutluse, istus maha ja suri.
Piiskop Barnett K. Thoroughgood julgustas oma viimases jutluses
Jumalaga asju korda seadma.
Teda jäid leinama pere ja sõbrad.
On parem tunda Jeesust, kui kavatsed kuradiga võidelda.
Piiskop Barnett K. Thoroughgood lõpetas pühapäevase jutluse,
istus kantsli taga toolile ja vajus põrandale.
Piiskopirüü meenutab toolil tema mälestust.
Virginia Beachi Uue Jeruusalemma koguduse liikmed palvetasid,
kui kiirabi püüdis pastorit elustada. Ta tunnistati peagi surnuks.
Adopteeritud poeg Patrick Riddick rääkis isa südameprobleemidest.
Isa ütles: "Kui pean minema,
tahan surra kuulutades kantslist evangeeliumi."
Issand austas tema soove.
Jumal on planeerinud nii tänase kui ka sinu homse päeva.
Regenti Ülikooli teoloogiaprofessori Antipas Harris'e sõnul uskus piiskop,
et pastorid peavad olema haritud ja Püha Vaimuga täidetud.
Tema juhtimine oli tegudest näha. Ta muutis ühiskonda.
Ta aitas kodutuid ja kannatajaid.
Thoroughgood alustas kogudust 40 aasta eest väikeses korteris.
Esimese jutluse pidas ta endale. Nüüd on koguduses 2000 liiget.
Barnett Karl Thoroughgood'i tuntakse mehena, kes tõi Kristuse, pääste
ja armu evangeeliumi siia piirkonda ja maailma.
Pole ühtki probleemi, mida Jumal ei suudaks lahendada.
Thoroughgood oli 62-aastane.
Mark Martin, CBN'i Uudised
Temast jäi maha võimas pärand.
Aitäh vaatamast! Järgmise korrani!
Jumal õnnistagu teid!
Tõlge: Monika Jaaguri